ҚР Экология және табиғи ресурстар

**Құрметті Депутаттар және қатысушылар!**

***2-слайд.***

Басты сөз.

Ауыл шаруашылығы мақсатындағы жерлерде агроорман- мелиорациялық іс-шаралар — егістік жерлерде ауыл шаруашылық дақылдарын табиғаттың кеселді жағдайларынан сақтау үшін қолданылатын шараларының бірі.

агроорман-мелиорациялық іс-шаралар келесідей оң әсерлер туғызады:

ауыл шаруашылығы өнімдерін өндіруді арттыру;

топырақ құнарлылығын қалпына келтіру;

топырақтың шайылуын азайту;

сонымен қатар, Қорғаныс орман белдеулері топырақ эрозиясын азайтады желдің жылдамдығын төмендетеді, және желдің қатты екпіні дақылдарды әлдеқайда аз кептіреді және құлатады, бұл өз кезегінде өнімділіктің артуына әкеледі.

***3-слайд.***

Мемлекет басшысы 2020 жылғы 1 қыркүйектегі Қазақстан халқына Жолдауында бес жыл ішінде мемлекеттік орман қорының аумағына 2 млрд. ағаш отырғызу бойынша тапсырма берді.

Бұл ретте, облыс әкімдіктері 1 млрд. 367 млн. дана көшет, Министрліктің ведомстволық бағынысты ұйымдары 432 млн. және табиғат пайдаланушылар 201 млн. дана көшет отырғызуы жоспарланды.

Көшет отырғызу жұмыстарының қоғамдық мониторингін жүзеге асыру үшін интерактивті карта жасалды, ол орман шаруашылығы іс-шараларының жүргізілуіне қарай жаңартылуда.

Алғашқы үш жыл ішінде жалпы республика бойынша екпе көшеттің 819 млн. немесе 85 % пайызын, оның ішінде облыс әкімдіктерінің орман шаруашылықтары 466 млн. немесе үш жылдық жоспардың 91% пайызын, Министрліктің ведомстволық бағынысты ұйымдары 323 млн. немесе 100% пайызын және табиғат пайдаланушылар 29 млн. данасын отырғызды.

**4-слайд**

Мемлекет басшысының елді мекендер аумағында 15 млн ағаш отырғызу жөніндегі тапсырмасын орындау мақсатында облыстардың, Астана, Алматы, Шымкент қалаларының елді мекендерін көгалдандыру мен жасыл аймақтарды құрудың өңірлік жоспарлары бекітілді.

2021 жылдан 2025 жылға дейін қалалар мен елді мекендерде 15 млн ағаш, жыл сайын 3 млн ағаш отырғызу жоспарланған.

Жалпы 2021-2023 жылы әкімдіктердің деректері бойынша елді мекендерде 10,3 млн. дана ағаш отырғызылды.

Өсімдіктер әлемі ресурстарын қорғау, өсімін молайту және пайдалану жөніндегі барлық мәселелерді заңнамалық реттеу мақсатында «Өсімдіктер әлемі туралы» ҚР Заңы қабылданды.

***5-слайд.***

2021 жылы Мемлекет басшысы экологиялық жағдайды жақсарту мақсатында 2025 жылға дейін Арал теңізінің құрғаған табанында сексеуіл екпелерін отырғызу жолымен жалпы ауданы 1,1 млн. га орман мелиорациялық жұмыстарды жүргізу міндетін қойды.

2021 жылдан бастап 2023 жылға дейін Арал теңізінің құрғаған табанында 545 мың га алқапта орман мелиорациялық жұмыстар орындалды *(2083,4 тн сексеуіл/галофитті өсімдіктердің тұқымдары егілді және сексеуілдің 25,8 млн. дана көшеттері отырғызылды).*

Сонымен қатар, 2024 жылы орман отырғызу жұмыстары 275 мың га, 2025 жылы - 280 мың га алаңда жүргізу жоспарланды.

***6-слайд.***

2022-2023 жылдары питомниктерде көшет отырғызу материалын өсіруді талдау жасалып 2024-2025 жылдары ағаш отырғызу жоспарын орындау үшін 712 млн. дана көшет отырғызу материалы қажет.

Республикада 220 мемлекеттік питомниктен басқа 29 жекеменшік орман питомнигі жұмыс істейді, олар негізінен елді мекендерді көгалдандыру үшін ірі көлемді көшет отырғызу материалын өсіру бағытында жұмыс жасалуда.

Бұл ретте көшет отырғызу бойынша жаңа көрсеткіштерді орындау үшін сексеуіл егуді есепке алмағанда, 2488 тонна орман тұқымын жинауды қамтамасыз ету және 896,5 мың дана стандартты көшет отырғызу материалын өсіру қажет.

Осыған байланысты, облыс әкімдеріне орман дақылдарын отырғызу жұмыстарына қаржыны толық бөлу және питомниктерді реконструкциялауға және кеңейтуге, қажетті техника мен жабдықтарды сатып алуға қосымша қаражат бөлу туралы, ағымдағы жылы орман тұқымдарын жинау және питомниктерде жетіспейтін көшет отырғызу материалдарын өсіру көлемін ұлғайтуға тиісті тапсырмалар берілуде.

Қорытындылай келе, агроорман мелиорациясының ауыл шаруашылығына, қоршаған ортаға және адамдардың өмір сүру деңгейіне оң әсері бар.

Облысәкімдіктері ауыл шаруашылығы министрлігімен бірлесіп агроорман-мелиорациялық іс-шараларды жұргізулері қажеттігін атап өтеміз.

Осыған орай, облыс аумағында ауыл шаруашылығымен айналысатын жер иеленушілерге оның ішінде Солтүстік, Батыс және орталық Қазақстан өңірлерінде егістік егумен қатар агроорманмелиорацияны қолға алу бойынша кеңінен түсіндірме жұмыстарын жүргізілуін және Ауыл шаруашылығы министрлігіне оларға мемлекеттік қолдау мәселесін қарастыруды ұсынамыз.

**Назарларыңызға рахмет!**